5.8.2022
FI
Euroopan unionin virallinen lehti
L 205/17
b) Korvataan 21.A.174 kohdan b alakohta seuraavasti: ”b) Jokaisen lentokelpoisuustodistusta tai rajoitettua lentokelpoisuustodistusta koskevan hakemuksen on sisällettävä 1. haettavan lentokelpoisuustodistuksen luokka; 2. uuden ilma-aluksen osalta: i)
vaatimustenmukaisuusvakuutus — joka on annettu 21.A.163 kohdan b alakohdan mukaisesti; tai — joka on annettu 21.A.130 kohdan mukaisesti ja jonka toimivaltainen viranomainen on validoinut; tai — maahantuodun ilma-aluksen osalta 21.A.163 kohdan b alakohdan mukaisesti annettu vaatimusten­ mukaisuusvakuutus tai, jos kyseessä on tämän asetuksen 9 artiklan 4 kohdan mukaisesti maahantuotu ilma-alus, viejäviranomaisen allekirjoittama vakuutus siitä, että ilma-alus on viraston hyväksymän suunnittelun mukainen;
ii) punnituspöytäkirja kuormaussuunnitelmineen; ja iii) lentokäsikirja, jos sellainen vaaditaan kyseiseen ilma-alukseen sovellettavissa sertifiointieritelmissä.
3. käytetyn ilma-aluksen osalta: i) jos ilma-alus on peräisin jostakin jäsenvaltiosta, komission asetuksen (EU) N:o 1321/2014 (1) liitteen I (M osa) tai liitteen Vb (ML osa) mukaisesti annettu lentokelpoisuuden tarkastustodistus; ii) jos ilma-alus on peräisin muusta kuin jäsenvaltiosta: — sen valtion toimivaltaisen viranomaisen antama vakuutus, jossa ilma-alus on tai on ollut rekisteröity ja josta käy ilmi ilma-aluksen lentokelpoisuustilanne viranomaisen rekisterissä siirron ajankohtana; — punnituspöytäkirja kuormaussuunnitelmineen; — lentokäsikirja, jos sellainen vaaditaan kyseistä ilma-alusta koskevissa lentokelpoisuussäännöissä; — historiatiedot, joiden avulla voidaan selvittää ilma-aluksen tuotanto-, muutos- ja huoltotaso, mukaan lukien rajoitukset, jotka liittyvät 21.B.327 kohdan mukaisesti annettuun rajoitettuun lentokelpoi­ suustodistukseen; — suositus lentokelpoisuustodistuksen tai rajoitetun lentokelpoisuustodistuksen ja lentokelpoisuuden tarkastustodistuksen antamiseksi asetuksen (EU) N:o 1321/2014 liitteen I (M osa) tai liitteen Vb (ML osa) mukaisen lentokelpoisuustarkastuksen jälkeen; — ensimmäisen lentokelpoisuustodistuksen antamispäivä ja, jos kansainvälisen siviili-ilmailun yleissopimuksen liitteen 16 niteen III standardeja sovelletaan, hiilidioksidipäästöjen mittausarvot.”
3) Muutetaan A luvun I alaluku seuraavasti: a) Korvataan 21.A.201 kohta seuraavasti: ”21.A.201 Soveltamisala Tässä alaluvussa vahvistetaan menettely melutodistusten antamiseksi ilma-aluksille, jotka ovat tämän liitteen mukaisesti annetun tyyppihyväksyntätodistuksen mukaisia.”
(1) Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1).